Lav et referat af nedenstående tekst:

Tekst:
Fire steder på en rute på to kilometer i Aabybro hænger Dansk Folkepartis nyvalgte medlem af Europa-Parlamentet Rikke Karlssons valgplakater stadig. Valget var den 25. maj, og deadline for at pille plakaterne ned igen var den 2. juni til midnat, men det er glippet for Rikke Karlsson. - Det er det eneste, man skal sikre sig, når man hænger plakater op, det er, at de kommer ned igen, så det jeg da rigtig ked af at høre, de ikke er, siger Rikke Karlsson, da TV2/Nord gør hende opmærksom på svipserne. Rikke Karlsson har i forbindelse med sin valgkamp fået hjælp til at hænge de mange plakater op, og ligeledes, da de skulle ned igen, men her er der minimum fire i Aabybro, der ikke er kommet med, men det nyslåede medlem af Europa-Parlamentet vil nu tage kontakt til den plakatansvarlige i Aabybro. Ifølge Rikke Karlsson har hun kun fået denne henvendelse om valgplakater, der ikke er taget ned til tiden.

Referat:
Rikke Karlssons valgplakater hænger stadig flere steder, selvom de skulle være taget ned for flere dage siden.